POGOJI IN MERILA

ZA SOFINANCIRANJE LPŠ V OBČINI PODVELKA

IZVLEČEK – ČISTOPIS ZA LETO 2025

S Pogoji in merili za izbiro in vrednotenje LPŠ (v nadaljevanju: merila) se določa uresničevanje javnega interesa v športu. Sredstva se prijaviteljem razdelijo na osnovi izvedbe javnega razpisa (v nadaljevanju: JR).

Merila so sestavni del Odloka in obsegajo:

* pogoje za določitev upravičenih izvajalcev LPŠ,
* merila za vrednotenje programov in področij športa.

Z merili je uveljavljen točkovni model. Vsakemu izbranemu programu/področju športa se na osnovi meril izračuna skupna višina točk. Končna višina sofinanciranja programa/področja športa je zmnožek med številom dodeljenih točk in končno vrednostjo točke, pri čemer je končna vrednost točke količnik med z LPŠ določeno višino sredstev za program/področje in skupnim številom zbranih točk vseh ovrednotenih vlog posameznega programa/področja.

DOLOČITEV UPRAVIČENIH IZVAJALCEV LPŠ

Prijavitelji po 4. členu odloka postanejo upravičeni Izvajalci LPŠ, če izpolnjujejo naslednje pogoje:

* imajo sedež v občini,
* so na dan objave JR za sofinanciranje LPŠ najmanj eno (1) leto registrirani v skladu z veljavnimi predpisi, ena od registriranih dejavnosti pa je izvajanje športnih programov (SKD; 93.120 – delovanje športnih klubov; 93.190 – druge športne dejavnosti),
* izvajajo programe/področja skladno z odlokom in LPŠ, se pravočasno prijavijo na javni razpis ter izpolnjujejo vse pogoje javnega razpisa,
* imajo zagotovljene materialne in prostorske pogoje ter ustrezno izobražen/usposobljen kader za delo v športu,
* imajo izdelano finančno konstrukcijo, iz katere so razvidni viri prihodkov in stroškov izvedbe programov,
* imajo urejeno evidenco članstva (športna društva, zveze) ter evidenco o udeležencih programov.

ŠPORTNI PROGRAMI

SPLOŠNI POGOJI ZA IZBIRO ŠPORTNIH PROGRAMOV

Pri vrednotenju vseh športnih programov se upoštevajo naslednji splošni pogoji:

VKLJUČENOST UDELEŽENCEV:

* isti udeleženec se pri istem izvajalcu vrednoti le venem (1) športnem programu,

VELIKOST VADBENE SKUPINE (*koeficient popolnosti skupine*):

* različne športne panoge in starostne skupine za izvedbo optimalne vadbe zahtevajo različno število vključenih.
* z merili je določena optimalna velikost vadbene skupine:
  + če v program ni vključena vsaj polovica potrebnega števila vključenih (manj kot 50 %), se program ne prizna,
  + če je v programu manj udeležencev (med 50 in 100 %), se število točk proporcionalno zmanjša,
  + večje število udeležencev v programu ne vpliva na dodatno vrednotenje programa.
* občina podpira vključenost občank in občanov. V programih PRO, RE in ŠSTA se v vadbenih skupinah vrednotijo samo udeleženci s stalnim bivališčem v občini Podvelka, ob pogoju, da je v program vključena vsaj polovica potrebnega števila vključenih.

|  |  |  |  |  |
| --- | --- | --- | --- | --- |
| PREGLEDNICA A | VKLJUČENI: PRO, RE, ŠSTA | | | |
| ŠTEVILO VKLJUČENIH V VADBENI SKUPINI | PRO: do 6 let | PRO: 7 do 19 let | RE | ŠSTA |
| velikost skupine/število vključenih | 8 | 12 | 12 | 8 |

KOMPETENTNOST STROKOVNIH DELAVCEV V ŠPORTU (*korekcija strokovni kader*):

* različni športni programi zahtevajo angažiranost strokovno izobraženega in/ali usposobljenega kadra, prav vsi pa se morajo izkazati z ODLOČBO o vpisu v razvid strokovnih delavcev v športu. Programom, ki se izvajajo brez strokovnega kadra (brez ODLOČBE) se točke ne priznajo (korekcijski faktor = 0,000). Pri programih, ki jih vodijo strokovni kadri (z ODLOČBO), se točke za strokovni kader priznajo v celoti (korekcijski faktor = 1,000).

MATERIALNI STROŠKI ZA IZVEDBO ŠPORTNIH PROGRAMOV *(= korekcija materialni stroški):*

* ob izvedbi programov nastajajo dodatni stroški (oprema, sodniki, prevozi…). Glede na vrsto programov ločimo:
  + skupina 1: športni programi: VIZ,
  + skupina 2: športni programi: PRO, RE, ŠSTA,
  + skupina 3: športni programi: RE-tekmovalno, USM.

|  |  |  |  |
| --- | --- | --- | --- |
| PREGLEDNICA B | MATERIALNI STROŠKI IZVEDBE | | |
| ŠPORTNI OBJEKT | skupina 1 | skupina 2 | skupina 3 |
| korekcijski faktor športni objekt | 1,000 | 0,300 | 1,000 |

ŠTEVILO PRIZNANIH VADBENIH SKUPIN IZVAJALCEV:

Posameznemu izvajalcu se v letu 2025 prizna največ:

* + skupaj največ štiri (4) vadbene skupine v programih PRO (do 6 in 7 do 19 let),
  + skupaj ena (1) vadbena skupina v programih USM,
  + skupaj največ deset (10) vadbenih skupin v programih RE, od tega največ tri (3) RE-tekmovalno,
  + skupaj največ tri (3) vadbene skupine v programih ŠSTA.

PRIZNANI LETNI OBSEG ŠPORTNIH PROGRAMOV:

* z merili je za vse skupine športnih programov določen letni obseg vadbe, ki se sofinancira z LPŠ (preglednice 1 do 4). V športnih programih: PRO, RE in ŠSTA vadba praviloma poteka najmanj 30 tednov oz. 60 ur. V programih: USM in RE-tekmovalno je priznani letni obseg vadbe praviloma višji. Izvajalci lahko ob prijavi na JR sami določijo letni obseg za vsak športni program, ki pa ne sme presegati z LPŠ priznanega letnega obsega vadbe!

MERILA ZA VREDNOTENJE ŠPORTNIH PROGRAMOV

ŠPORTNI PROGRAMI V ZAVODIH VZGOJE IN IZOBRAŽEVANJA (VIZ)

Med programi, ki se izvajajo v zavodih VIZ, se v letu 2025 sofinancira le projekt Naučimo se plavati (NSP).

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| VIZ: promocijski program: NSP | materialni stroški/udeleženec |

|  |  |
| --- | --- |
| PREGLEDNICA ŠT. 1 | VIZ |
| ŠPORTNI PROGRAMI V ZAVODIH VIZ | NSP |
| velikost skupine/število vključenih | 1 |
| TOČKE/MATERIALNI STROŠKI/UDELEŽENEC | 1 |

PROSTOČASNI ŠPORTNI PROGRAMI OTROK IN MLADINE (PRO)

Celoletni prostočasni programi (PRO) praviloma potekajo najmanj 30 tednov v letu (oz. 60 ur). PRO predstavlja programe, katerih glavni cilj je ljubiteljsko ukvarjanje s športom in koristno preživljanje prostega časa, namen pa ni udeležba na uradnih tekmovanjih NPŠZ. Programe PRO praviloma izvajajo prijavitelji s pretežno rekreativno naravnanostjo.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| PRO: celoletni prostočasni programi | strokovni kader in materialni stroški/skupina |

|  |  |  |
| --- | --- | --- |
| PREGLEDNICA ŠT. 2 | PRO | |
| CELOLETNI PROSTOČASNI PROGRAMI | PRO do 6 let | PRO: 7 do 19 |
| število ur vadbe/tedensko | 1,5 | 2 |
| število tednov | 30 | 30 |
| TOČKE/STROKOVNI KADER/SKUPINA | 45 | 60 |
| TOČKE/MATERIALNI STROŠKI/SKUPINA | 45 | 60 |

ŠPORTNI PROGRAMI OTROK IN MLADINE USMERJENIH V KAKOVOSTNI IN VRHUNSKI ŠPORT (USM)

USM vključuje programe za mlade športnike, kjer je osnovni cilj doseganje vrhunskih športnih rezultatov. Programi predstavljajo načrtovane športne aktivnosti z namenom nastopanja na uradnih tekmovanjih NPŠZ do naslova državnega prvaka. V programih USM se upoštevajo le mladi športniki, ki so registrirani v skladu z ZŠpo-1 (podatki OKS-ZŠZ).

V občini ni športnih društev, ki bi mladim športnikom omogočili udeležbo v procesih športnega treniranja v tekmovalnih programih, hkrati pa je znano, da se mladi vključujejo v tekmovalne programe v športnih društvih, ki delujejo v drugih občinah. Občina mladim športnikom, ki so vključeni v tekmovalne programe teh športnih društev, sofinancira materialne stroške udeležbe pod pogojem, da:

* so mladi športniki člani športnega društva, ki kandidira na JR v Občini (v nadaljevanju: matično športno društvo),
* matično športno društvo ob prijavi na JR dokaže, da so mladi športniki registrirani v skladu z ZŠpo-1,
* matično športno društvo ob prijavi na JR predloži dokazilo o povezanosti s športnim društvom, za katerega mladi športniki nastopajo v uradno priznanih tekmovalnih sistemih NPŠZ.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| USM: celoletni tekmovalni programi | materialni stroški/športnik |

|  |  |
| --- | --- |
| PREGLEDNICA ŠT. 3 | USM |
| CELOLETNI TEKMOVALNI PROGRAMI | VSE KATEGORIJE |
| velikost skupine/število vključenih | 1 |
| TOČKE/MATERIALNI STROŠKI/UDELEŽENEC | 10 |

PROGRAMI ŠPORTNE REKREACIJE (RE) IN STAREJŠIH (ŠSTA)

Celoletni programi RE in ŠSTA praviloma potekajo najmanj 30 tednov v letu (oz. 60 ur).

RE predstavlja smiselno nadaljevanje PRO in tekmovalnega športa in je zbir raznovrstnih športnih dejavnosti odraslih vseh starosti s ciljem aktivne in koristne izrabe prostega časa, ohranjanja zdravja in dobrega počutja ter udeležbe na rekreativnih tekmovanjih. Celoletni programi predstavljajo pestro izbiro organizirane športne vadbe.

Izvajalcem, ki izvajajo rekreativne programe z namenom udejstvovanja na organiziranih rekreacijskih tekmovanjih, se lahko prizna večji letni obseg vadbe, če dokažejo udeležbo v/na ligaških rekreativnih tekmovanjih (lestvice, stroški).

ŠSTA je športnorekreativna dejavnost odraslih praviloma nad doseženim 65. letom. Za posameznika redna športna vadba predstavlja kakovostno ohranjanje telesnega in duševnega zdravja ter ohranjanja ustvarjalne življenjske energije.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| RE in RE-tekmovalno: celoletni športni programi | strokovni kader in materialni stroški/skupina |
| ŠSTA: celoletni športni programi | strokovni kader in materialni stroški/skupina |

|  |  |  |  |
| --- | --- | --- | --- |
| PREGLEDNICA ŠT. 4 | RE, ŠSTA | | |
| CELOLETNI NETEKMOVALNI PROGRAMI | RE | RE-tekmovalno | ŠSTA |
| število ur vadbe/tedensko | 2 | 4 | 1,5 |
| število tednov | 30 | 30 | 30 |
| TOČKE/STROKOVNI KADER/SKUPINA | 60 | 120 | 45 |
| TOČKE/MATERIALNI STROŠKI/SKUPINA | 60 | 120 | 45 |

ŠPORTNI OBJEKTI IN POVRŠINE ZA ŠPORT V NARAVI

MERILA ZA VREDNOTENJE OBRATOVALNIH STROŠKOV ŠPORTNIH OBJEKTOV IN POVRŠIN

Športni programi se izvajajo v/na različnih športnih objektih in površinah za šport v občini. Občina sofinancira stroške obratovanja, če upravljavec predloži verodostojno listino (dokazilo o lastništvu), hkrati pa dokaže, da se v/na športnem objektu izvajajo programi, ki so sofinancirani z LPŠ/JR.

V 2025 se obratovalni stroški športnih objektov (ob uspešni prijavi na JR) sofinancirajo le ŠD Kapla in ŠD Ožbalt.

Med upravičene stroške obratovanja sodijo izključno: stroški električne energije in komunalnih storitev. Vrednotenje se izvede tako, da prijavitelji v postopku JR upravičijo nastale stroške (kopije računov iz leta 2024), pri čemer velja merilo: 10,00 € upravičenih stroškov = 1 točka!

S sredstvi lokalne skupnosti se sofinancirajo:

|  |  |
| --- | --- |
| ŠPORTNI OBJEKTI | MERILO ZA VREDNOTENJE: |
| OBJEKTI: sofinanciranje obratovalnih stroškov | obratovalni stroški/športni objekt |

|  |  |
| --- | --- |
| PREGLEDNICA ŠT. 5 | OBJEKT |
| ŠPORTNI OBJEKTI IN POVRŠINE ZA ŠPORT | OBRATOVANJE |
| stroški obratovanja športnega objekta | 10 |
| TOČKE/MATERIALNI STROŠKI/OBJEKT | 1 |

MERILA ZA VREDNOTENJE STROŠKOV INVESTICIJSKEGA VZDRŽEVANJA ŠPORTNIH OBJEKTOV IN POVRŠIN

Pri sofinanciranju investicijskih vzdrževalnih del v/na športnih objektih se upoštevajo naslednja merila:

* lastništvo športnega objekta,
* delež lastnih sredstev prijavitelja v skupni vrednosti načrtovane investicije,
* namen uporabe športnega objekta (netekmovalni ali tekmovalni športni programi),
* predvideni čas zaključka investicijsko-vzdrževalnih del.

|  |  |  |  |
| --- | --- | --- | --- |
| PREGLEDNICA ŠT. 6 | IZBIRA PROJEKTOV OBNOVE | | |
| LASTNIŠTVO OBJEKTA | OBČINA je lastnik | PRIJAVITELJ je lastnik | PRIJAVITELJ je upravljavec |
| TOČKE ZA IZBIRO | 15 | 10 | 5 |
| DELEŽ LASTNIH SREDSTEV PRIJAVITELJA | 50 % in več | 25 do 50 % | manj kot 25 % |
| TOČKE ZA IZBIRO | 15 | 10 | 5 |
| GLAVNI NAMEN UPORABE | ŠV-USM, KŠ, VŠ | RE, ŠSTA | niso izvajalci LPŠ |
| TOČKE ZA IZBIRO | 15 | 10 | 5 |
| PREDVIDENI ČAS ZAKLJUČKA DEL | v letu objave JR | eno leto po objavi JR | več let po objavi JR |
| TOČKE ZA IZBIRO | 15 | 10 | 5 |

Komisija za izvedbo JR na osnovi meril za izbiro oceni prispelih vlog in pripravi argumentiran predlog izbora.

ORGANIZIRANOST V ŠPORTU

MERILA ZA VREDNOTENJE DELOVANJA ŠPORTNIH DRUŠTEV

Pri vrednotenju delovanja športnih društev in njihovih zvez se upoštevajo naslednja merila:

* LOKALNI POMEN: tradicija neprekinjenega delovanja po podatkih AJPES,
* ORGANIZIRANOST: število aktivnih članov po podatkih izvajalca (plačana članarina),
* KONKURENČNOST: registrirani športniki pri NPŠZ (podatki OKS-ZŠZ),

Pri vsakem merilu največji možni obseg ne more preseči 100 točk, največje skupno število točk znaša 300!

S sredstvi lokalne skupnosti se sofinancirajo:

|  |  |
| --- | --- |
| ORGANIZIRANOST V ŠPORTU: | MERILO ZA VREDNOTENJE: |
| delovanje športnih društev na lokalni ravni | materialni stroški/leto ali član in športnik |

|  |  |  |  |
| --- | --- | --- | --- |
| PREGLEDNICA ŠT. 7 | ORGANIZIRANOST V ŠPORTU | | |
| DELOVANJE ŠPORTNIH DRUŠTEV | TRADICIJA | ČLANSTVO | ŠPORTNIKI |
| točke/leto ali točke/član | 3 | 1 | 0 |
| točke/skupina | 0 | 0 | 2 |
| TOČKE/MATERIALNI STROŠKI/DRUŠTVO | 100 | 100 | 100 |

ŠPORTNE PRIREDITVE

MERILA ZA VREDNOTENJE ŠPORTNIH PRIREDITEV

Pri vrednotenju športnih prireditev se upoštevajo naslednja MERILA:

* MNOŽIČNOST (število udeležencev) ter
* POMEN PRIREDITVE (za lokalno okolje) in USTREZNOST VSEBINE (osnovni namen).

V letu 2025 se vsakemu prijavitelju sofinancira največ tri (3) športne prireditve.

S sredstvi lokalne skupnosti se sofinancirajo:

|  |  |
| --- | --- |
| ŠPORTNE PRIREDITVE | MERILO ZA VREDNOTENJE: |
| športne prireditve lokalnega, občinskega ali državnega pomena | materialni stroški/prireditev |

|  |  |  |  |
| --- | --- | --- | --- |
| PREGLEDNICA ŠT. 8 | ŠPORTNE PRIREDITVE | | |
| MNOŽIČNOST: število vključenih | do 50 | 51 - 100 | nad 101 |
| TOČKE/MATERIALNI STROŠKI/PRIREDITEV | 20 | 40 | 60 |

|  |  |  |  |
| --- | --- | --- | --- |
| PREGLEDNICA ŠT. 9 | KOREKCIJA: PRIREDITVE | | |
| POMEN ZA LOKALNO OKOLJE: raven prireditve | lokalno | občinsko | državno |
| KOREKCIJSKI FAKTOR | 0,600 | 0,800 | 1,000 |
| VSEBINA: namen prireditve | netekmovalno | tekmovalno: VSI | tekmovalno: ML |
| KOREKCIJSKI FAKTOR | 0,600 | 0,800 | 1,000 |